MAT 49

KinnigBroDoarePistolenn-vindrailher aotomatekMont en-droTennata dre argilMunision9 × 19 mm ParabellumProduerManufacture d'Armes de TulleManufacture d'Armes de Saint-Étienne (adalek kreiz ar bloavezhioù 1960)Mare produiñ1949 - 1973Perzhioù teknikelMas (hep kartouchenn)3,5 kgMas (gant ur c'harger 32 gartouchenn karget)4,2 kgHirder460 mm (lamm pleget)720 mm (lamm dibleget)Hirder ar c'hanol230 mmHed-tenn pleustrek100 mTizh mont e-maez ar boledoù350 m/sLusk-tennañ600 tenn/mnEndalc'hKarger fiñv 32 gartouchenn e div golonennKarger fiñv 20 kartouchenn en ur golonennLezennRummad e Bro C'hallA
Ar MAT 49, anvet en ur mod ofisiel Pistolet mitrailleur de 9 mm Modèle 1949 en arme c’hall Le pistolet mitrailleur de 9 mm modèle 1949, war Armes Françaises (lennet d'an 18/09/2024), zo ur bistolenn-vindrailher ijinet e Bro-C’hall goude an Eil Brezel-bed hag implijet eno betek ar bloavezhioù 1990.

 Deskrivadur 
Un arm simpl da broduiñ ha marc'hadmat e oa ar MAT 49. Gellet a ra tennañ e mod aotomatek nemetken. Kambret eo evit kartouchennoù 9 mm Parabellum. Savet e oa bet evit kemer an nebeutañ ar gwellañ a blas : he lamm koulz ha puñs he c'harger a c'hall bezañ pleget a-hed he c'hanol hag he boestad-kulasenn MAT 49 war Arme et Passion (lennet d'an 18/09/2024). Soñjet e oa bet an arm evit bezañ gwarezet diouzh al loustoni a c'hallje mont e-barzh Mc NAB Chris, Armes à feu Encyclopédie visuelle, L'Imprévu, 2024, p. 222. Uhel eo endalc'h he c'harger 32 gartouchenn a-drugarez d'e ziv golonenn, met kizidik eo ouzh al loustoni, hag ur c'harger 20 kartouchenn en ur golonenn a voe savet evit gellet implijout an arm en endroioù enne traezh evel an dezerzhioù.

Stummoù disheñvel a voe savet, en o zouez ar MAT Mle 54 SB dezhi ul lamm-koad MAT Mle 1954 SB war Arme et Passion (lennet d'an 18/09/2024), pe ar MAT 49/54 dezhi ul lamm-koad hag un eil draen evit gellet tennañ tenn-ha-tenn MAT 49/54 war Arme et Passion (lennet d'an 18/09/2024).

 Istor 
Goude fin an Eil Brezel-bed e oa pourvezet an arme c'hall gant pistolennoù-mindrailher diamzeriet o munisionoù, evel ar MAS 38 gall kambret e 7,65 mm Long, pe gant armoù a bep seurt deuet eus stokoù stadunanat, saoz pe alaman. E 1944 e voe divizet boulc'hañ ur programm reneveziñ an armoù. Ar c'halibr 9 mm Parabellum, galloudusoc'h hag aesoc'h da gavout evit ar 7,65 mm Long, a voe dibabet evit ar bistolenn hag ar bistolenn-vindrailher a oa da vezañ ijinet. 

Labouradegoù-stad Saint-Étienne, Tulle ha Châtellerault a ginnigas tri fimpatrom pistolenn-vindrailher disheñvel : mont a reas ar maout gant ar MAT, ha goude un nebeud gwelladennoù e voe lakaet da arm standart e miz Even 1949 ha lesanvet MAT 49 en arme. Implijet e voe en holl vrezelioù kaset gant Frañs e-pad 50 vloaz, en o zouez reoù Indez-Sina hag Aljeria. Hervez e oa un arm solut ha fiziapl, hag a blije d'ar soudarded. Servijout a reas ivez etre daouarn ar polis pe ar valtouterien c'hall, hag e armeoù meur a vro all. 

 Levrlennadur 
  GUILLOU Luc, The MAT-49 Submachine Gun: And Preceding French Submachine Gun Designs, Including the MAS-35,                                     ‎                                 Schiffer Publishing Ltd, 2022, 80 p., ISBN 9780764362927

Daveennoù

Rummad:Pistolennoù-mindrailher
Rummad:Armoù Bro-C'hall
Rummad:Armoù Brezel Indez-Sina
Rummad:Armoù Brezel Aljeria